
1900-LUVUN VUOSIKYMMENET
OMAN ESITYKSEN PITÄMINEN JA KUULUSTELU 
________________________________________________________
Historian oppiaineen perusopetuksen päättöarvioinnin tukimateriaali

ALOITUS
PEREHTYMINEN VUOSIKYMMENIIN JA KUULUSTELU OPITUSTA
Kahdeksannella luokalla oppilaat oppivat maailman ja elämän muuttumisesta. Tavoite T7 käsittelee historiallisen muutoksen ja jatkuvuuden teemaa. 
Tehtävässä oppilaat käyvät läpi sadan vuoden aikajakson (n. 1920–2020) ja pohtivat maailman muuttumista ja toisaalta kehityksen ja elämän muuttumattomuutta. Opettaja voi käydä asiat läpi valitsemallaan tavalla, mutta esimerkissä oppilaiden tehtäväksi on annettu laatia PowerPoint-työ eri vuosikymmenistä. Työn voi teetättää ryhmissä vuosikymmen kerrallaan tai niin, että jokainen oppilas tekee oman työn jokaisesta vuosikymmenestä. Oppilaille kerrotaan ennen työskentelyn aloittamista, että lopuksi oppilaat vastaavat aiheesta tehtäviin kysymyksiin, jotka arvioidaan. Kysymykset voi näyttää oppilaille etukäteen, jotta heillä on mahdollista työskennellessään huomioida teemat, joita myöhemmin kysellään. Tehtävässä painotus on arjen historiassa, ja politiikka ja sodat ovat vain yksi aihealue. Oppilaille on kuitenkin hyvä antaa mahdollisuus keskittyä itseään kiinnostaviin teemoihin työtä tehdessään. Oppilas saa käyttää tekemäänsä työtä apuna vastatessaan arvosteltaviin kysymyksiin. 
Tässä tukimateriaalissa on ohje aihealueen käsittelemiseksi, oppilailla teetätettävä tavoitteen T7 taitotasoa mittaava kysely sekä arviointikriteerit. 

HISTORIALLINEN MUUTOS JA JATKUVUUS 
TYÖSKENTELYN OHJEET
Laadi PowerPoint-työ maailman muutoksesta ja tärkeimmistä tapahtumista viimeisen sadan vuoden aikana. 
ÄLÄ KOPIOI PITKIÄ PÄTKIÄ NETISTÄ VAAN KIRJOITA OMIN SANOIN TIIVISTÄEN! 1–2 lausetta yleensä riittää. 
Vuosikymmenestä esiteltävä: SUOMESTA JA MAAILMALTA 
· tärkeimmät poliittiset tapahtumat, sodat ym. (ei pitkiä listoja kaikista 70-luvun sodista) 
· julkkikset 
· tekniset keksinnöt, koneet, laitteet, autot, puhelimet 
· viihde, musiikki, elokuvat, tv 
· taide, kirjallisuus, urheilu 
· asuminen, pukeutuminen, elintaso, ruoka, lomat  
 
	
1. 1920-luku 
2. 1930-luku 
3. 1940-luku 
4. 1950-luku 
5. 1960-luku 
6. 1970-luku 
7. 1980-luku 
8. 1990-luku 
9. 2000-luku 
10. 2010-luku 
 
	
Jokaisesta vuosikymmenestä n. 6 diaa, joissa vähän tekstiä + aiheeseen liittyviä kuvia. 
Kaikkia aiheita ei tarvitse esitellä joka vuosikymmenellä. Tärkeintä olisi tuoda esiin jokaisen vuosikymmenen tyypillisimmät teemat ja muotijutut (muoti = asioita, jotka olivat pinnalla, suosittuja).



 
Tekemäsi PowerPoint-työn ja opiskelemiesi asioiden pohjalta vastaat alla oleviin kysymyksiin, joilla mitataan opetussuunnitelmassa tavoitteiksi asetettuja taitoja T7. 
ARVIOITAVAT KYSYMYKSET, JOTKA VOI NÄYTTÄÄ OPPILAILLE ENNEN TYÖHÖN RYHTYMISTÄ:
1. Listaa asioita, jotka ovat muuttuneet ja/tai pysyneet samana sadan vuoden aikana.   
2. Kerro syitä miksi asiat ovat muuttuneet tai pysyneet samana.
3. Mikä on oma arviosi siitä, mikä on ollut tärkein muutokseen vaikuttanut tekijä? Entä mikä on ollut tärkein syy, että asiat ovat pysyneet muuttumattomina? Kirjoita pohdiskeleva kirjoitus.  
Yhtenäiskulttuuri tarkoittaa kulttuuria, jossa samat arvot ja ihanteet vallitsevat kaikilla osa-alueilla, niin tieteen, taiteen kuin arkielämänkin piirissä. Kaikilla on suunnilleen sama käsitys siitä, mikä on oikein ja mikä väärin (Wikipedia).
Vielä 1960-luvun alussa Suomi oli tiukan yhtenäinen maa, jossa tapahtui varsin vähän muutoksia.   
1980-luvulla oli kaksi tv-kanavaa ja kaksi radiokanavaa, Tampereen huippuyliopiston tutkija Aki Luoto kuvaili entisaikojen yhtenäiskulttuuria. (https://yle.fi/uutiset/3-10689295)  
4. Miksi 2000-luvulla ei enää voida puhua yhtenäiskulttuurista? Eli miten maailma on muuttunut, niin että kaikki eivät enää koe asioita samalla tavalla? Kerro syitä ja selittäviä tekijöitä. (Arvosanan 7 taso)  
5. Miten ihmisten ajatukset ja arvostukset ovat muuttuneet sadan vuoden aikana? (Arvosanan 7 taso)  
6. Miten ihmisten elämä on muuttunut maailman muuttumisen seurauksena? (Arvosanan 8 taso)
7. Millä tavalla muutos on vaikuttanut eri asemassa oleviin ihmisiin ja ihmisryhmiin? (Arvosanan 9 taso)  
MITÄ OPIT MUUTOKSESTA JA JATKUVUUDESTA?
Nimi: ________________________________________
1. Listaa asioita, jotka ovat muuttuneet ja/tai pysyneet samana sadan vuoden aikana.
	Muutoksia
	Asioita, jotka ovat pysyneet samana

2. Kerro syitä miksi asiat ovat muuttuneet tai pysyneet samana.
	Syitä muutoksille
	Syitä sille, että asiat ovat pysyneet muuttumattomina.

3. Mikä on oma arviosi, siitä, mikä on ollut tärkein muutokseen vaikuttanut tekijä? Entä mikä on ollut tärkein syy, että asiat ovat pysyneet muuttumattomina? Kirjoita pohdiskeleva kirjoitus. (Arvosanan 9 taso) Otsikoi esim. Elämän muutos. 
 






4. Miksi 2000-luvulla ei enää voida puhua yhtenäiskulttuurista? Miten maailma on siis muuttunut niin, että kaikki eivät enää koe asioita samalla tavalla? Kerro syitä ja selittäviä tekijöitä. (Arvosanan 7 taso) 
 






5. Miten ihmisten ajatukset ja arvostukset ovat muuttuneet sadan vuoden aikana? (Arvosanan 7 taso) 
 
 



 
6. Miten ihmisten elämä on muuttunut maailman muuttumisen seurauksena? (Arvosanan 8 taso) 
 
 




7. Millä tavalla muutos on vaikuttanut eri asemassa oleviin ihmisiin ja ihmisryhmiin? (Arvosanan 9 taso) 
 



ARVIOINTIKRITEERIT
	Arvosana
	Päättöarvioinnin mukainen kriteeri
	Tehtävä
	Vastauksen laatu tehtävissä

	 
5 
	Oppilas tunnistaa menneisyydestä asioita, jotka ovat muuttuneet tai pysyneet muuttumattomina.  
Oppilas nimeää muutokselle tai muuttumattomuudelle jonkin yksittäisen syyn. 
	1.Listaa asioita, jotka ovat muuttuneet ja/tai pysyneet samana sadan vuoden aikana. 
2. Kerro syitä miksi asiat ovat muuttuneet tai pysyneet samana. 
	1.Oppilas on listannut yhden muutoksen ja yhden asian, joka on pysynyt samana. 
2. Oppilas on kertonut yhden syyn muutokselle ja yhden syyn muuttumattomuudelle.
	

	7 
	Oppilas selittää yksilöllisesti ohjeistettuna, miksi joillain elämänalueilla toimittiin ennen toisin kuin nykyään. 
 
	4. Miksi 2000-luvulla ei enää voida puhua yhtenäiskulttuurista? Eli miten maailma on muuttunut, niin että kaikki eivät enää koe asioita samalla tavalla? Kerro syitä ja selittäviä tekijöitä. (Arvosanan 7 taso) 
	4. Oppilas osaa kertoa, miksi ihmisillä on keskenään erilaisia ihanteita ja arvoja nykypäivänä, kun taas aiemmin asioista ajateltiin enemmän samalla tavalla. 

	Oppilas erittelee, miksi joillain elämänalueilla toimittiin ennen toisin tai samoin kuin nykyään. 
 
	5. Miten ihmisten ajatukset ja arvostukset ovat muuttuneet sadan vuoden aikana? (Arvosanan 7 taso) 
6. Miten ihmisten elämä on muuttunut maailman muuttumisen seurauksena? (Arvosanan 8 taso) 
	Oppilas kertoo esimerkkejä, kuinka ihmisten elämä on muuttunut sadan vuoden aikana ja miten maailman muuttuminen selittää ihmisten elämän muuttumista. 

	9 
	Oppilas arvioi, miksi joillain elämänalueilla toimittiin ennen samoin tai toisin kuin nykyään ja miten tapahtuman tai ilmiön seuraukset vaikuttivat eri lailla eri asemassa oleviin ihmisiin ja ihmisryhmiin. 
 
	3. Mikä on oma arviosi, siitä, mikä on ollut tärkein muutokseen vaikuttanut tekijä? Entä mikä on ollut tärkein syy, että asiat ovat pysyneet muuttumattomina? Kirjoita pohdiskeleva kirjoitus. (Arvosanan 9 taso) Otsikoi esim. Elämän muutos 
7. Millä tavalla muutos on vaikuttanut eri asemassa oleviin ihmisiin ja ihmisryhmiin? (Arvosanan 9 taso) 
	3.Oppilas tuo esiin syitä ihmisten elämän muuttumiselle ja muuttumattomuudelle sadan vuoden aikana eritellen vähemmän tärkeät syyt merkittävimmistä. Oppilas perustelee näkemyksensä. Kiitettävällä tasolla oppilas aloittaa vastauksensa yleiskatsauksella muutoksiin (vaikkei sitä tehtävässä kysytä) ja sen jälkeen keskittyy arvioimaan tärkeintä syytä. 
7. Oppilas kertoo esimerkkejä, kuinka maailman muuttuminen on vaikuttanut eri asemassa oleviin ihmisiin ja ihmisryhmiin ja esim. eri puolilla maailmaa.  



